Любы падарожнік з далёкіх краін прывозіць не толькі ўражанні. Сувеніры — абавязковая частка багажу па дарозе дадому. І няхай гэта будзе энная па ліку статуэтка або талерка, мала патрэбная ў звычайным жыцці. Без падобных сведчанняў адпачынку, на жаль, ніяк. Бо першы закон вандроўкі — вярнуцца з атрыбутамі тых месцаў, дзе пабываў. Па такім жа сцэнарыі развіваецца цікавасць да сувенірнай прадукцыі ў Беларусі. Турысты, якія наведваюць нашу краіну, сёння ўжо могуць разлічваць на разнастайнасць выбару. Аднак калі заезджы госць апынецца ў рэгіёнах, што чакае яго там?